Աչքերը փակելով՝ նա տեսավ Մարոյի հիասքանչ դեմքը, խելացի աչքերը, հեշտալի շուրթերը և պատկերացրեց, թե ինչպես Մարոն առաջին անգամ իրեն կասեր «ես քեզ սիրում եմ»։ Նրա երջանկությունը երկար չտևեց, և Մարոյի ամուսնու դիմագծերը հայտնվեցին նրա աչքի առջև։ Ոչ թե հետախուզության հայտարարության մի քիչ աղոտ լուսանկարում պատկերված դեմքը, որը նա, զգուշությունից դրդված, արգելել էր կախել Այնթապում, այլ Մարոյի կուլոնում զետեղված ժպտացող ղեմքը։